alibayram/wikipedia-40-langs huggingface dataset:
Протопопинци (община Чупрене)

Протопо̀пинци е село в Северозападна България. То се намира в община Чупрене, област Видин. Населението му е около .

География 

Протопопинци е малко село на североизточния склон на рида Ведерник в Западния Предбалкан, разположено на левия бряг на Чупренска река. Намира се на 17 километра от град Белоградчик.

На Чупренската река, под самото село, се намират вировете Горен и Долен Бобук, които достигат до дълбочина 6 метра. В дворовете на някои къщи, както и в цялата околност има скали, които са част от Белоградчишките скали, но с по-малки размери. Те са разнообразни по цвят и форма. Едно от най-високите възвишения близо до селото е Петин връх.

История 

Селото два пъти си сменя местоположението – в началото се намира в местността „Маала“, след което се премества в местността „Селище“, и последно на сегашното си местоположение.

Името на селото идва от духовническия сан протопоп.

По време на колективизацията в селото е създадено Трудово кооперативно земеделско стопанство „Девети септември“ в чест на Деветосептемврийския преврат от 1944 година.

Население 

Броят на жителите на селото има тенденция на намаляване.

Управление

Икономика

Инфраструктура 

Къщите са стари, едноетажни, повечето разположени в един ред от двете страни на Републикански път III-114. Някои са на по 100 – 150 години, други са построени и леко обновени през XX век. В селото има електричество, вода, телефонна връзка и обхват на мобилни телефони.

Култура 

На общинския футболен турнир отборът на селото „Порто Протопопинци“ печели първо място в 2003, 2007, 2015, 2016 и 2017 година и е единственият отбор от първенството с 3 поредни победи.

Известни личности 
 Родени в Протопопинци
 Игнат Асенов (1947 – 2016), волейболен треньор

Бележки 

Села в област Видин
Населени места в община Чупрене
Репляна

Репляна̀ е село в Северозападна България. То се намира в община Чупрене, област Видин. Населението му е около .

География 

Село Репляна се намира в планински район. Средната надморска височина е 600 m, с най-висок връх Реплянска църква, извисяващ се на 1969 m.

В землището на селото попадат части от резерват „Чупрене“ и защитена местност „Чупренски буки“.

Пещери край село Репляна:
 Татарска пещера – дължина 98 м, денив.20;
 Йокин Меджак – дължина 81 м, денив.12;
 Рисимина – дължина 60 м, денив.14;
 Земна дупка – дължина 53 м, денив.30;
 Станишева пещера – дължина 50 м, денив.10;
 Бранкова търша – дължина 18 м, денив.0;

В района на селото е селектирана породата „Реплянска овца“, отглеждана главно в Белоградчишко и Монтанско. Тя е включена в Списъка на Националния генетичен фонд и е от национално значение поради намаляващия ѝ брой (породата е включена в Червения списък на ФАО на застрашените домашни породи).

История 
В землището на селото, в местността „Манастирище“, са открити останки от три манастира, но не е установено от коя епоха са. В местността „Кръст“ има следи от изоставени гробищата.

Население 
Броят на жителите на селото е с тенденция на намаляване.

Инфраструктура

Култура 
Всяка година на 6 май се провежда съборът на село Репляна.

Източници

Външни препратки 
 „Да убиеш премиер“, пиеса от Емил Андреев, действието се развива в Репляна

Села в област Видин
Населени места в община Чупрене
Средогрив

Средогрѝв е село в Северозападна България. То се намира в община Чупрене, област Видин. Населението му е около .

География 
Средогрив е разположен на 276 метра надморска височина от североизточната страна на предбалканския рид Ведерник, на 12 километра югоизточно от Белоградчик и на 40 километра северозападно от Монтана. През селото минава река Лом.

История

Население 
Броят на жителите на селото е с тенденция на намаляване.

Инфраструктура

Култура

Бележки 

Села в област Видин
Населени места в община Чупрене
Ангелов (село)

Àнгелов е село в Северна България, община Габрово, област Габрово. Срещано е и с името Ангелово.

География 
Село Ангелов се намира на около 6 km север-североизточно от центъра на областния град Габрово и около километър северозападно от село Донино. Разположено е в югоизточните подножия на платото Стражата.

Общинските пътища през частите на разположената на три места в землището на село Донино урбанизирана територия, съставляваща землището на село Ангелов, се свързват чрез три кръстовища с третокласния републикански път III-5002, водещ от село Донино на северозапад.

Населението на село Ангелов, наброявало (сборно) 196 души към 1934 г. и 122 към 1956 г., намалява до 36 към 1992 г. и след малки колебания на числеността наброява 24 души (по текущата демографска статистика за населението) към 2019 г.

История 
Село Ангелов е създадено през 1951 г. при сливането на колиби Косовите, Пройновци и Умниците, намирали се в тогавашните община Лесичарка, Габровска околия, Търновски окръг.

Източници

Външни препратки 

Села в област Габрово
Населени места в община Габрово
Армените

Армѐните (споменавано и като Армени) е село в Северна България, община Габрово, област Габрово.

География 
Селото отстои на около 8 – 9 км северозападно от Габрово. Разположено е южно от югозападната част на карстовото плато „Стражата“. През него минават две малки местни реки, вземащи водите си от платото и почти пресъхващи след пролетното топене на снега, които се вливат на по-малко от километър след селото в малкия местен язовир на река Лопушница.

Населението на селото – според данните в Националния регистър на населените места, е показано в таблицата „Население по години“.

История 
Село Армените в 1880 г. е броено към Гъбене.

Преди 3 март 1961 г. Армените е колиби, а след тази дата получава статута на село

Основател на селото, тогава колиби – според предание и по неустановено време – бил някой си дядо Армян, от което може би идва и името Армените.

Църквата „Въведение Богородично“ в селото, строена след Освобождението, действа само на големи религиозни празници.

В селото има читалище „Постоянство – 2012“.

Източници и бележки

Външни препратки 
 Историческа справка за с. Армените

Села в област Габрово
Населени места в община Габрово
Баланите

Балàните е село в Северна България, община Габрово, област Габрово.

География 
Село Баланите се намира на около 7 km югоизточно от центъра на областния град Габрово и около 3 km източно от неговия южен квартал Любово. Разположено е в северните разклонения на Шипченската планина, по източните склонове на малка котловина, отворена на запад, през която тече малкият десен приток на река Янтра Баландовски дол. По течението на притока в границите на селото надморската височина нараства от около 635 m до около 645 – 650 m, а по възвишенията от двете му страни нараства до около 670 m. До село Баланите води общински път от габровския квартал Кряковци през село Богданчовци.

Населението на село Баланите, наброявало 165 души при преброяването към 1934 г., намалява до 22 към 1985 г., а по текущата демографска статистика за населението наброява към 2019 г. 16 души.

История 
Баланите (Балани) е населено място от вида колиби до 1941 г., когато е признато за село.

Село Баланите е кметство през периода от 1995 г. до 2000 г.

Източници

Външни препратки 

Села в област Габрово
Населени места в община Габрово
Балиновци

Балѝновци е село в Северна България, община Габрово, област Габрово.

География 
Село Балиновци се намира на около 7 km североизточно от центъра на областния град Габрово и около километър север-североизточно от село Донино. Разположено е в югоизточните подножия на платото Стражата, западно покрай първокласния републикански път I-5 (Русе – Велико Търново – Дряново – Габрово – Казанлък – ГКПП Маказа - Нимфея), частично съвпадащ с Европейски път Е85. Климатът е умерено – континентален, отличаващ се със студена зима и сравнително топло лято. Средната надморска височина е около 480 m, а преобладаващият наклон на терена е на северозапад.

От първокласния път се отклонява общински път през Балиновци, който води на юг до Донино.

История 
През 1960 г. дотогавашното населено място колиби Шѝпчените е преименувано на Балѝновци, а през 1995 г. колиби Балиновци придобива статута на село.

Население 
Населението на село Балиновци наброява 77 души при преброяването към 1934 г., намалява до минимума си – 10 души към 1985 г., а по текущата демографска статистика за населението към 2019 г. наброява 15 души.

Източници

Външни препратки 

Села в област Габрово
Населени места в община Габрово
Банковци

Бàнковци е село в Северна България, община Габрово, област Габрово.

География 
Село Банковци се намира на около 6 km северно от центъра на областния град Габрово. Разположено е в платото Стражата, върху склон със значителен наклон на североизток, където на около 0,5 km от селото и около 90 m по-ниско от него тече река Янтра. Надморската височина в североизточния край на Банковци е около 420 – 425 m, а в югозападния нараства до около 520 – 530 m. Климатът е умерено – континентален, отличаващ се със студена зима и сравнително топло лято.

Общински път, излизащ от северния край на Габрово покрай левия бряг на Янтра, след около 2 km навлиза в Банковци и след селото продължава на северозапад през селата Гръблевци, Солари, Иванили и Спанци до село Кози рог, където прави връзка с третокласния републикански път III-4403.

Населението на село Банковци, наброявало 202 души при преброяването към 1934 г., намалява до 40 души към 1985 г., а по текущата демографска статистика за населението към 2019 г. наброява 12 души.

История 
През 1995 г. дотогавашното населено място колиби Банковци придобива статута на село..

Според легенда, наименованието на село Банковци произхожда от името на дядо Банко, първият жител на селото, построил своята къща около средата на XVII век.

Източници и бележки

Външни препратки 

Села в област Габрово
Населени места в община Габрово
Бекриите

Бекрѝите е село в Северна България, община Габрово, област Габрово.

География 
Село Бекриите се намира на около 6,5 km север-северозападно от центъра на областния град Габрово. Разположено е в югоизточната част на платото Стражата, на около 200 m северозападно от общинския път между селата Гръблевци и Ветрово, от който до Бекриите се отклонява черен път. Средната надморска височина на Бекриите е около 540 m. Климатът е умерено – континентален, отличаващ се със студена зима и сравнително топло лято.

История 
През 1995 г. дотогавашното населено място колиби Бекриите придобива статута на село..

Население 
Населението на село Бекриите наброява 60 души при преброяването към 1934 г., намалява до нула към 1985 г., а след малки колебания на числеността през следващите години, наброява по текущата демографска статистика за населението двама души към 2019 г.

Източници и бележки

Външни препратки 

Села в област Габрово
Населени места в община Габрово
Беломъжите

Беломъ̀жите е село в Северна България, община Габрово, област Габрово.

География 
Село Беломъжите се намира на около 9 km североизточно от центъра на областния град Габрово, 8 km югозападно от Дряново и 4 km запад-югозападно от село Царева ливада. Разположено е върху северни склонове в западните разклонения на Габровските височини, около 400 m северно от общинския път между селата Донино и Царева ливада. Надморската височина в югозападния край на селото достига до около 480 m, а намалява до около 410 m в северозападния край, покрай минаващата там второстепенна железопътна линия Царева ливада – Габрово, разклонение на главната железопътна линия № 4 Русе – Подкова.

Населението на село Беломъжите, наброявало 113 души при преброяването към 1934 г., намалява до 7 души към 1992 г., а след колебания в числеността през следващите години, наброява по текущата демографска статистика за населението 9 души към 2019 г.

История 
През 1995 г. дотогавашното населено място колиби Беломъжите придобива статута на село..

Народното читалище „Възраждане“ – село Беломъжите, Габровско е учредено на 11 февруари 1927 г. (по други косвени данни – през 1919 г.).Сред създателите му са жителите на селото Васил Тотев, Стефан Станев, Димитър Илиев, Тодор Кънев, Пеню Илиев, Георги Колев Кънев, Димитър Панев Димов, Никола Атанасов Илиев, Георги Иванов Георгиев, Белчо Николов Петров и други. През зимния сезон учителят изнасял беседи и четения по стопански въпроси: овощарство, пчеларство и други, самодеен театрален колектив е изнасял представления, които са били масово посещавани. Представленията са били изнасяни в училището, тъй като читалището не е имало собствена сграда. За набиране на парични средства за читалището са организирани томболи. От бившия читалищен съюз е отпусната помощ за читалището в размер на 3000 лева. С набраните по такъв начин парични средства и с доброволен труд на населението през 1935 г. читалището си построява собствена сграда със салон и сцена. Със средствата на читалището била направена чешма край селото, водата е каптирана и отведена по железни тръби. Със закупените материали и с доброволен труд на селяните е поправен кладенеца в средата на селото.

При избухването на Балканската война един човек от Беломъжите е доброволец в Македоно-одринското опълчение.

Обществени институции 
В село Беломъжите към 2020 г. има действащо читалище „Възраждане 1919“.

Други 
През 1881 г. населението на Беломъжите е 151 души.

Източници и бележки 

Села в област Габрово
Населени места в община Габрово
Бобевци

Бòбевци е село в Северна България, община Габрово, област Габрово.

География 
Село Бобевци се намира на около 7 km север-северозападно от центъра на областния град Габрово. Разположено е в платото Стражата, на около 700 m по пътно отклонение вляво от общинския път от село Солари към село Иванили. Северозападно покрай селото тече на североизток малък ляв приток на река Янтра, преди устието на който се намира Иваниловският водопад. Надморската височина на Бобевци е средно около 426 m.

История 
През 1995 г. дотогавашното населено място колиби Бобевци придобива статута на село..

Население 
Населението на село Бобевци наброява 19 души при преброяването към 1934 г., намалява до 5 души към 1985 г., а след колебания в числеността през следващите години, наброява по текущата демографска статистика за населението 8 души към 2019 г.

Източници

Външни препратки 

Села в област Габрово
Населени места в община Габрово
Богданчовци

Бо̀гданчовци е село в Северна България, община Габрово, област Габрово.

География 
Село Богданчовци се намира в северните разклонения на Шипченската планина, на около 5 km югоизточно от Габрово.

Надморската височина при трафопоста до улицата, свързваща северния и южния квартали (махали) на селото, е около 657 m.

През Богданчовци се осъществява пътната връзка на общинския и областен център Габрово със селата Тодоровци, Баланите, Фърговци, Генчовци и Костадините.

История 
Село Богданчовци съществува като „колиби Богданчовци“ до влизането в сила на 14 юли 1995 г. на Закона за административно-териториалното устройство на Република България и придобива статута на село след тази дата.

Население 
Населението на село Боданчовци намалява от 73 души към 1934 г. до 21 души към 1992 г. и след поредица положителни и отрицателни изменения през следващите години към 2018 г. е 19 души.

Личности 
 Генчо Бончев (1893 – ?), български офицер, полковник

Източници и бележки

Източници 
 Закон за административно-териториалното устройство на Република България

Външни препратки 

Села в област Габрово
Населени места в община Габрово
Болтата

Болтата е село в Северна България. То се намира в община Габрово, област Габрово.

Бележки

Външни препратки 

Села в област Габрово
Населени места в община Габрово
Борики

Бòрики е село в Северна България, община Габрово, област Габрово.

География 
Село Борики се намира на около 4 km източно от центъра на областния град Габрово. Разположено е в югозападната част на Габровските възвишения, по южен склон между два течащи на юг малки потока, събиращи се на около километър под селото и вливащи се в Жълтешката река, десен приток на Янтра. От селото се открива панорамна гледка към старопланинските върхове Ботев, Шипка и Бузлуджа. Климатът е умерено – континентален, отличаващ се със студена зима и сравнително топло лято. Надморската височина в северната част на Борики е около 630 – 635 m, а на юг намалява до около 560 m.

Населението на село Борики, наброявало 317 души при преброяването към 1934 г., намалява до минимума си – 59 души към 1985 г. и след възходящи и низходящо промени на числеността през следващите години, към 2019 г. наброява (по текущата демографска статистика за населението) 123 души.

История 
През 1951 г. дотогавашното село Калпазàните е преименувано на Бòрики.

В Държавния архив – Габрово, се съхраняват документи на/за „Народно начално училище „Митко Палаузов“ – с. Борики, Габровско“ от периода 1897 – 1972 г., както и документи на/за Народно читалище „П. К. Яворов“ – с. Борики, Габровско от периода 1947 – 1971 г..

През периода 1995 – 2000 г. Борики е кметство.

В северозападната част на село Борики към 2019 г. е в процес на изграждане църква.

Читалище „Пейо Яворов -1927“ в село Борики към 2019 г. е действащо.

Културни и природни забележителности 
 Храм „Свети Николай Мирликийски Чудотворец“ 1910 г., с. Борики, Габровска област.

Източници и бележки

Външни препратки 
 „Благотворителен концерт за градежа на църквата в Борики“, Gabrovo News, 23.03.2012

Села в област Габрово
Населени места в община Габрово
Борското

Бòрското е село в Северна България, община Габрово, област Габрово.

География 
Село Борското се намира на около 12 km запад-северозападно от центъра на областния град Габрово, 1,5 km югоизточно от село Гъбене и километър югозападно от село Смиловци. Разположено е в северните подножия на Черновръшкия рид, около километър северно от възвишението Мичитя. Надморската височина в централната част на селото е около 350 – 355 m, в северните и източните му краища нараства до около 360 – 365 m, а в югозападния – до около 390 m.

Общинският път до Борското е южно отклонение от третокласния републикански път III-4402, минаващ през селата Гъбене и Смиловци и осигуряващ връзки с второкласния републикански път II-44 (Севлиево – Габрово).

Население 
Населението на село Борското, наброявало 106 души при преброяването към 1934 г. намалява до 25 към 1985 г., а към 2019 г. наброява (по текущата демографска статистика за населението) 13 души.

История 
През 1995 г. дотогавашната махала Борското придобива статута на село..

Според старо предание махала Борското е създадена от дядо Борю, който в началото на 19 век дошъл по тези места от Гъбене, защото землището на Борското предлагало добри условия за овцевъдство. В началото на 20 век започнало постепенно преселване на север от първоначално заселения склон, към по-благоприятните за живот места, където днес се разполага село Борското.

Източници

Външни препратки 
 Топографска карта, мащаб 1:100000 Картен лист: K-35-039

Села в област Габрово
Населени места в община Габрово
Брънеците

Бръ̀неците е село в Северна България, община Габрово, област Габрово.

География 
Село Брънеците се намира на около 4 km североизточно от центъра на областния град Габрово. Разположено е в югоизточните подножия на платото Стражата. Климатът е умерено – континентален, отличаващ се със студена зима и сравнително топло лято. Релефът е раздвижен, с надморски височини между около 430 m в южната част и 455 – 460 m в северната.

Общински път свързва на запад Брънеците с Габрово и чрез връзка на североизток с първокласния републикански път I-5 – със село Донино, а черен път го свързва с близкото от изток село Копчелиите.

На около 0,7 km южно от селото се намира спирка Иванковци на второстепенната железопътна линия Царева ливада – Габрово, разклонение на главната железопътна линия № 4 Русе – Подкова.

Населението на село Брънеците, наброявало 101 души при преброяването към 1934 г. и 103 към 1946 г., намалява до 25 към 1992 г., а към 2019 г. наброява (по текущата демографска статистика за населението) 29 души.

История 
През 1995 г. дотогавашното населено място колиби Брънеците придобива статута на село..

Източници

Външни препратки 

Села в област Габрово
Населени места в община Габрово
Бялково

Бя̀лково е село в Северна България, община Габрово, област Габрово.

География 
Село Бялково се намира на около 8 km север-северозападно от центъра на областния град Габрово, 17 km югоизточно от Севлиево и 6 km североизточно от село Враниловци. Разположено е в платото Стражата, по югоизточния долинен склон на един от ручеите, даващи началото на ляв приток на река Янтра. Преобладаващият наклон е на север при надморски височини между около 550 m в южната част на селото и 490 m в северната. Климатът е умерено – континентален, отличаващ се със студена зима и сравнително топло лято.

Общинският път до Бялково е отклонение в съседното на югозапад село Шипчените от третокласния републикански път III-4403.

Населението на село Бялково, наброявало 141 души при преброяването към 1934 г. и 13 към 1985 г., към 2019 г. наброява (по текущата демографска статистика за населението) 5 души.

История 
През 1950 г. дотогавашното населено място колиби Цàйкювци е преименувано на Бя̀лково, а през 1995 г. колиби Бялково придобива статута на село.

Културни и природни забележителности 
 Два големи извора;
 Много стари и схлупени къщи.

Бележки 

Села в област Габрово
Населени места в община Габрово
Бойчета

Бòйчета е село в Северна България, община Габрово, област Габрово.

География 
Село Бойчета се намира на около 9 km юг-югоизточно от центъра на областния град Габрово. Разположено е в северните разклонения на Шипченска планина, по обърнат на североизток долинен склон на течащата на около 300 m от селото и 80 – 90 m по-ниско от него река Сивяк – ляв приток на Янтра. До село Бойчета води общински път, започващ при Етнографския музей на открито „Етър“ в габровския квартал „Етър“ и минаващ през село Червена локва. Надморската височина в западния край на селото достига до около 680 m, на изток намалява до около 605 m, а средно е около 635 m.

Населението на село Бойчета наброява 5 души при преброяването към 1985 г. и е без постоянно живеещо население към 2011 г. и 2019 г.

При липсата на постоянно живеещо население, много недвижими имоти в село Бойчета продължават да се ползват по подобие на вилни имоти.

Село Бойчета, което е затворено в землището на село Чарково, попада в обхвата на природен парк „Българка“.

История 
През 1951 г. съществувалото дотогава селище колиби Бойчетата е включено в новосъздаденото село Водници. През 1971 г. село Водници е присъединено към Габрово. Село Бойчета е създадено през 1983 г. чрез отделяне от Габрово.

Източници и бележки

Външни препратки 
 Регистър на защитените територии и защитените зони в България; Природен парк БЪЛГАРКА, община Габрово, с. Чарково

Села в област Габрово
Населени места в община Габрово
Ветрово

Вèтрово е село в Северна България, община Габрово, област Габрово.

География 
Село Ветрово се намира на около 6 km север-северозападно от центъра на областния град Габрово, североизточно край третокласния републикански път III-4403, от който се отклонява на североизток през селото общински път за село Гръблевци и други съседни села, а на запад – общински път до близкото село Свинарски дол. Разположено е в южната част на платото Стражата върху терен с надморска височина около 610 – 620 m, а застрояването му се състои от 5 – 6 малки сгради.

История 
През 1951 г. дотогавашното населено място колиби Шòшлека е преименувано на Вèтрово, а през 1995 г. колиби Ветрово придобива статута на село.

Население 
Населението на село Ветрово наброява 10 души при преброяването към 1934 г., намалява до трима (по текущата демографска статистика за населението) към 2019 г.

Източници 

Села в област Габрово
Населени места в община Габрово
Влайчовци

Влàйчовци е село в Северна България, община Габрово, област Габрово.

География 
Село Влайчовци се намира на около 9 km северозападно от центъра на областния град Габрово, 5 km североизточно от село Враниловци и 15 km югоизточно от Севлиево. Разположено е в югозападната част на платото Стражата. Надморската височина в центъра на селото е около 650 m, в северозападния му край нараства до около 670 m, а в североизточния намалява до около 585 m.

През Влайчовци минава общински път, който на северозапад води до село Здравковец, а на югоизток се свързва с третокласния републикански път III-4403, водещ от град Габрово на север през селата Рязковци, Седянковци, Ветрово, Читаковци, Шипчените, Сейковци и Кози рог и свързващ се югоизточно от село Ловнидол с третокласния републикански път III-4041.

История 
През 1995 г. дотогавашното населено място колиби Влайчовци придобива статута на село.

Население 
Населението на село Влайчовци наброява 251 души при преброяването към 1934 г., намалява постепенно до 63 към 1985 г. и към 2019 г. наброява (по текущата демографска статистика за населението) 19 души.

Източници

Външни препратки 

Села в област Габрово
Населени места в община Габрово
Врабците

Врабцѝте е село в Северна България, община Габрово, област Габрово.

География 
Село Врабците се намира на 13,2 km западно от центъра на областния град Габрово и 29 km юг-югоизточно от град Севлиево . Разположено е в североизточните разклонения на Черновръшкия рид, по западните долинни склонове на течащ на юг малък поток, вливащ се в река Синкевица, ляв приток на река Янтра. Надморските височини в селото са в приблизителния интервал 650 – 690 m.

От третокласния републикански път III-4404 в участъка му между селата Трънито и Дебел дял се отклонява на юг-югозапад общински път към село Врабците, който след селото продължава на запад до намиращия се на около 2,2 km и надморска височина около 800 m хотелски комплекс „Люляци“.

Населението на село Врабците, наброявало 95 души при преброяването към 1934 г., намалява до 9 души (по текущата демографска статистика за населението) към 2019 г.

История 
През 1995 г. дотогавашното населено място колиби Врабците придобива статута на село..

Източници

Външни препратки 
 Балнеохотел Люляци – Габрово
 Хотел Люляци – Габрово
 Хотелски комплекс Люляци

Села в област Габрово
Населени места в община Габрово
Вълков дол

Въ̀лков дол е село в Северна България, община Габрово, област Габрово.

География 
Село Вълков дол се намира на около 7 km изток-североизточно от центъра на град Габрово и около километър югоизточно от село Кметовци. Разположено е в западната част на Габровските възвишения, край левия бряг на река Андъка (наричана от местното население Божанка). Надморската височина на селото е около 460 m.

До селото води кратък черен път, западно отклонение от третокласния републикански път III-5524, водещ от село Донино на югоизток през селата Болтата, Черневци и Трапесковци до село Боженците.

История 
През 1960 г. дотогавашното населено място колиби Въ̀лковци е преименувано на Вълков дол, а през 1995 г. колиби Вълков дол придобива статута на село.

Население 
Населението на село Вълков дол наброява 25 души при преброяването към 1934 г. и намалява до 4 към 1965 г., наброява двама души (по текущата демографска статистика за населението) към 2019 г.

Източници

Външни препратки 

Села в област Габрово
Населени места в община Габрово
Гайкини

Гàйкини е село в Северна България, община Габрово, област Габрово.

География 
Село Гайкини се намира на около 7 km северно от центъра на град Габрово и около километър северозападно от село Гръблевци. Разположено е в централната част на платото Стражата, по югоизточния долинен склон на течащо на североизток през съседното село Бобевци разклонение на ляв приток на река Янтра. Теренът на селото е с надморска височина около 500 m в югоизточния край и около 470 m – в северозападния.

До селото се стига по ляво отклонение след село Солари от общинския път, водещ от Габрово на север през селата Банковци, Солари, Иванили и Спанци към село Кози рог.

История 
През 1966 г. дотогавашното населено място колиби Гайкините е преименувано на Гайкини, а през 1995 г. колиби Гайкини придобива статута на село..

Население 
Населението на село Гайкини наброява 46 души при преброяването към 1934 г. и намалява до 5 към 1975 г., остава без постоянно живеещо население (по текущата демографска статистика за населението) към 2017 – 2019 г.

Източници

Външни препратки 

Села в област Габрово
Населени места в община Габрово
Гайтаните

Гайтàните (Гайтани) е село в Северна България, община Габрово, област Габрово.

География 
Село Гайтаните се намира на около 4 km северозападно от центъра на областния град Габрово и 20 km югоизточно от Севлиево. Разположено е в широката долина между Черновръшкия рид на юг и югозапад и платото Стражата на север, край западния бряг на течащ на юг приток на река Лопушница. Климатът е умереноконтинентален. Надморската височина в южния край на селото е около 375 m, а в северния – около 410 m.

Общинският път през Гайтаните води на юг до село Киевци и връзка с второкласния републикански път II-44 (Севлиево – Габрово), на изток – към село Думници и на северозапад – към село Прахали.

Населението на село Гайтаните, наброявало 93 души при преброяването към 1934 г. намалява до 28 към 1985 г. и след известно нарастване през следващите години, отново намалява до 16 души (по текущата демографска статистика за населението) към 2019 г.

История 
През 1995 г. дотогавашното населено място колиби Гайтаните придобива статута на село..

Източници

Външни препратки 

Села в област Габрово
Населени места в община Габрово
Гарван (пояснение)

Гарван може да се отнася до:

 Гарван гробар, птицата гарван
 Гарван, български дунавски остров
 Гарван, село в Област Габрово, България
 Гарван, село в Област Силистра, България
 Гарван, село в Община Конче, Република Македония
 Гарван, село в Окръг Тулча, Румъния
 Гарван, символ
 Гарван, защитена местност до село Дерманци
Геновци

Гèновци е село в Северна България, община Габрово, област Габрово.

География 
Село Геновци се намира на около 7,5 km юг-югозападно от центъра на областния град Габрово, 22 km югоизточно от Севлиево и 3 km на юг-югозапад от квартал Гачевци на Габрово. Разположено е в източната част на Черновръшкия рид. Надморската височина във високия северозападен край на селото е около 690 m, а в ниския североизточен – около 625 – 630 m, като общият наклон на терена е приблизително на изток.

Общинският път, водещ до село Геновци, е южно отклонение при квартал Гачевци от третокласния републикански път III-4404, минаващо през село Пъртевци.

История 
През 1995 г. дотогавашното населено място колиби Геновци придобива статута на село..

Население 
Населението на село Геновци наброява 125 души при преброяването към 1934 г. и 6 към 1985 г., наброява 4 души (по текущата демографска статистика за населението) към 2019 г.

Източници

Външни препратки 

Села в област Габрово
Населени места в община Габрово
Генчовци (община Габрово)

Гèнчовци (погрешно Генчевци) е село в Северна България, община Габрово, област Габрово.

География 
Село Генчовци се намира на около 8 km югоизточно от центъра на град Габрово. Разположено е предимно по билото на едно от северните разклонения на Шипченската планина. Надморските височини по билото са между около 755 m в южната част на селото и 775 m – в северната. Общинският път до Генчовци е южно отклонение в габровския квартал Бичкиня от третокласния републикански път III-552 (Габрово – Трявна – Вонеща вода), минаващо през квартал Кряковци и селата Богданчовци и Фърговци.

Населението на село Генчовци, наброявало 114 души при преброяването към 1934 г., намаляло до 12 души към 1992 г. и наброява 13 души (по текущата демографска статистика за населението) към 2019 г.

История 
През 1995 г. дотогавашното населено място колиби Генчовци придобива статута на село..

Не е известно кога точно възниква селото. В миналото, по времето на османската власт, то съществува под името Генчомаали, като в сегашния му център са се намирали гробищата. Според местни предания, името на селото произлиза от имената на трима братя, които се заселили в района. Първият от тях е Генчо (село Генчовци), вторият е Фърго (село Фърговци на около километър) и третият е Богдан (село Богданчовци на около 5 km).

Бележки

Външни препратки 

Села в област Габрово
Населени места в община Габрово
Гергини

Гергѝни е село в Северна България, община Габрово, област Габрово.

География 
Село Гергини се намира на около 6 km западно от центъра на град Габрово и 19 km югоизточно от град Севлиево. Разположено е по северен склон в североизточните подножия на Черновръшкия рид, в непосредствено съседство със село Гарван от запад. Надморската височина в селото при параклиса е около 374 m, нараства до около 410 m в най-южния му край и намалява до около 355 m на север.

До село Гергини води общински път, който е южно отклонение при село Поповци от второкласния републикански път II-44 (Севлиево – Габрово), което след Гергини продължава през селата Гарван и Пейовци до село Николчовци.

Населението на село Гергини, наброявало 246 души при преброяването към 1965 г., намалява до 152 към 1992 г. и към 2019 г. наброява (по текущата демографска статистика за населението) 110 души.

История 
Село Гергини е създадено през 1960 г. чрез сливане на колиби Гиргините и колиби Цуцуманите.

Обществени институции 
Село Гергини към 2020 г. е център на кметство Гергини.

В селото към 2020 г. има действащо читалище „Коста Стоев“.

Културни и природни забележителности 
През първото десетилетие на 21 век с частно дарителство е построен параклис „Света Марина“ (регистриран като църква в Националния регистър на храмовете в Република България), като празникът на светицата се превръща и в празник на селото. Тук се намират родната къща и гробът на Райко Дамянов – един от най-видните представители на елита на БКП в близкото минало, бивш заместник министър-председател и председател на Народното събрание, помогнал немалко и за облагородяването на родното си място. Традиционно място за лов с богати на дивеч гори и изградена база за упражнения на ловците. В селото се намира и новоизграден Център за обучение на местните власти. Има няколко изкуствени водни басейна, подходящи за риболов (един от тях – Пача бара, се превърна в атракция заради уловените в него през 2008 г. пирани).

Личности 
 Райко Дамянов (1903 – 1986) – политик от БКП.

Бележки

Външни препратки 

Села в област Габрово
Населени места в община Габрово
Гледаци

Гледàци е село в Северна България, община Габрово, област Габрово.

География 
Село Гледаци се намира на около 5 km северозападно от центъра на град Габрово и с южния си край е в непосредствено съседство със село Поповци. Разположено е в южните подножия на платото Стражата. Надморската височина в югоизточния край на селото е около 385 m и нараства на запад до около 400 – 410 m, а на север – до около 420 m.

На юг Гледаци има пътна връзка през село Поповци с второкласния републикански път II-44 (Севлиево – Габрово), на северозапад – със село Мрахори, а на изток – със селата Прахали и Дивеци.

История 
През 1966 г. дотогавашното населено място колиби Гледаците е преименувано на Гледаци, а през 1995 г. колиби Гледаци придобива статута на село.

Население 
Населението на село Гледаци наброява 209 души при преброяването към 1934 г. и намалява до 68 към 1985 г.; след леко увеличение на числеността, през следващите години намалява отново до 61 души (по текущата демографска статистика за населението) към 2019 г.

Източници

Външни препратки 

Села в област Габрово
Населени места в община Габрово
Горнова могила

Горнòва могила е село в Северна България, община Габрово, област Габрово.

География 
Село Горнова могила се намира на около 5,5 km югозападно от центъра на град Габрово и около 2 km южно от габровския квартал Гачевци. Разположено е в източната част на Черновръшкия рид. Надморската височина във високата северна част на селото е около 650 – 660 m, а на юг и изток намалява до около 610 – 620 m.

Общинският път, минаващ през Горнова могила, води на изток през село Чукилите към връзка с третокласния републикански път III-5006 (Габрово – Узана), а след завършването на строящия се към 2020 г. пътен възел „Дядо Дянко“ – и с обходния път на Габрово. На северозапад от Горнова могила общинският път води към връзка с общинския път от габровския квартал Гачевци през село Пъртевци до село Геновци.

История 
През 1995 г. дотогавашното населено място колиби Горнова могила придобива статута на село.

Население 
Населението на село Горнова могила наброява 146 души при преброяването към 1934 г. и намалява до 7 души към 1985 г., наброява 8 души (по текущата демографска статистика за населението) към 2019 г.

Бележки 

Села в област Габрово
Населени места в община Габрово
Гръблевци

Гръ̀блевци е село в Северна България, община Габрово, област Габрово.

География 
Село Гръблевци се намира на около 6 km северно от центъра на град Габрово. Разположено е в платото Стражата върху терен с общ наклон на североизток, към течащата на около 0,5 km от селото и около 170 m по-ниско от него река Янтра. Надморската височина в югоизточния край на селото и в западния при църквата е около 540 m, а в североизточния – около 495 m.

Общински път, излизащ от северния край на Габрово покрай левия бряг на Янтра, след село Банковци се разклонява преди Гръблевци и северозападното разклонение продължава към село Солари и нататък, а западното навлиза в Гръблевци и след него прави при село Ветрово връзка с третокласния републикански път III-4403.

История 
През 1995 г. дотогавашното населено място колиби Гръблевци придобива статута на село.

Население 
Населението на село Гръблевци наброява 99 души при преброяването към 1934 г. и намалява до 16 към 1992 г., наброява 17 души (по текущата демографска статистика за населението) към 2019 г.

Обществени институции 
В село Гръблевци към 2020 г. има действаща само на големи религиозни празници православна църква „Свети Димитър“.

Източници

Външни препратки 

Села в област Габрово
Населени места в община Габрово
Дебел дял

Дебèл дял е село в Северна България, община Габрово, област Габрово.

География 
Село Дебел дял се намира на около 11 km западно от центъра на град Габрово и 18 km юг-югоизточно от Севлиево. Разположено е в североизточните разклонения на Черновръшкия рид. Надморската височина в центъра на селото при църквата е около 527 m. През селото минава третокласният републикански път III-4404, на изток водещ през село Трънито към Габрово, а на северозапад през село Музга към село Гъбене.

История 
През 1978 г. дотогавашното населено място махала Дебел дял придобива статута на село.

На 12 юли 1868 г. село Дебел дял посреща четата на Хаджи Димитър, обезкръвена след битката на 9 юли в местността Канлъдере в землището на село Вишовград.

Население 
Населението на село Дебел дял наброява 638 души при преброяването към 1934 г. и намалява до 115 към 1992 г., наброява 66 души (по текущата демографска статистика за населението) към 2019 г.

Личности 
Дебел дял е родното място на светеца Лазар Български.

Източници

Външни препратки 

Села в област Габрово
Населени места в община Габрово
Джумриите

Джумрѝите е село в Северна България. То се намира в община Габрово, област Габрово.

География 
Село Джумриите се намира на около 5 km север-североизточно от центъра на град Габрово. Разположено е в Стражанския пролом на Янтра, край десния бряг на реката. Надморската височина на селото е средно около 440 – 445 m. Край Джумриите минава от изток общински път, водещ до село Мичковци и връзка с третокласния републикански път III-5002.

История 
През 1906 година Иван Хаджиберов изгражда на река Янтра под селото ВЕЦ „Устето“, една от първите електроцентрали в България, функционирала до средата на XX век.

През 1995 г. дотогавашното населено място колиби Джумриите придобива статута на село.

Население 
Населението на село Джумриите наброява 50 души при преброяването към 1934 г. и намалява до 9 към 1975 г., наброява 5 души (по текущата демографска статистика за населението) към 2019 г.

Източници

Външни препратки 

Села в област Габрово
Населени места в община Габрово
Дивеци

Дѝвеци е село в Северна България, община Габрово, област Габрово.

География 
Село Дивеци се намира на около 5 km северозападно от центъра на град Габрово. Разположено е в южните подножия на платото Стражата. Надморската височина в центъра на селото е около 390 m, теренът е с малък общ наклон на югозапад. Общинският път до Дивеци е дясно отклонение от общинския път, водещ от кръстовище с второкласния републикански път II-44 (Севлиево – Габрово) през село Поповци към селата Гледаци и Прахали.

История 
През 1966 г. дотогавашното населено място колиби Дивеците е преименувано на Дивеци, а през 1995 г. колиби Дивеци придобива статута на село.

Население 
Населението на село Дивеци наброява 51 души при преброяването към 1934 г. и намалява до 7 към 1985 г., наброява 11 души (по текущата демографска статистика за населението) към 2019 г.

Бележки

Външни препратки 

Села в област Габрово
Населени места в община Габрово
Драганчетата

Драгàнчетата е село в Северна България, община Габрово, област Габрово.

География 
Село Драганчетата се намира на около 8 km изток-югоизточно от центъра на град Габрово и 8 km запад-югозападно от град Трявна. Разположено е в долината на течащата в този си участък на северозапад Жълтешка река, наричана и Овчарка по името на намиращия се на около 1,5 km югоизточно от селото връх Овчар (Овчаря) (869 m), под който е основният ѝ извор. Реката е известна със златоносния си пясък. Селото е в района на условната граница между предбалканските Габровски възвишения от север и Шипченската планина от югозапад. Надморската височина в северозападния му край е около 574 m и нараства до около 600 m в югоизточния. Кратък общински път свързва Драганчетата с минаващия от север третокласен републикански път III-552 (Габрово – Трявна – Вонеща вода).

Развити са гъбарството и билкарството.

В началото на 21 век селото е позапустяло, доста от обитателите са починали. Населението е предимно от пенсионери. Има около 25 – 30 къщи и по-голямата част от тях са над 100-годишни.

История 
През 1995 г. дотогавашното населено място колиби Драганчетата придобива статута на село.

Население 
Населението на село Драганчетата наброява 86 души при преброяването към 1934 г. и намалява до 11 към 1992 г., наброява 14 (по текущата демографска статистика за населението) към 2019 г.

Източници

Външни препратки 
 Топографска карта, мащаб 1:100000 Картен лист: K-35-039

Села в област Габрово
Населени места в община Габрово
Драгиевци

Драгѝевци е село в Северна България, община Габрово, област Габрово.

География 
Село Драгиевци се намира на около 13 km запад-северозападно от центъра на град Габрово, 12 km югоизточно от Севлиево и около километър югозападно от Драгановци. Разположено е в широката долина между Черновръшкия рид на югозапад и платото Стражата на североизток. Климатът е умереноконтинентален. Надморската височина е по-голяма в южната част на селото – в близост до църквата „Свети Николай“ достига около 340 m, а в най-северния му край намалява до около 300 m. Общинският път до Драгиевци е отклонение в село Драгановци от второкласния републикански път II-44 (Севлиево – Габрово).

История 
Във фондовете на Държавния архив Габрово се съхраняват документи на/за Народно начално училище – с. Драгиевци, Габровско; фонд 551K; 1897 – 1960.

Население 
Населението на село Драгиевци наброява 554 души при преброяването към 1934 г., намалява до 8 към 1985 г. и наброява 40 души (по текущата демографска статистика за населението) към 2019 г.

Източници

Външни препратки 

Села в област Габрово
Населени места в община Габрово
Драгомани

Драгомàни е село в Северна България. То се намира в община Габрово, област Габрово.

География 
Село Драгомани се намира на около 9 km североизточно от центъра на град Габрово, 8 km югозападно от Дряново и около 0,5 km южно от село Лесичарка. Разположено е в югоизточното подножие на платото Стражата. Климатът е умереноконтинентален. Надморските височини в по-високия западен край на селото достигат около 470 – 490 m, а в по-ниския му източен край намаляват до около 420 m. Общинският път до Драгомани е отклонение от общинския път между селата Раховци и Лесичарка, който южно от Раховци има връзка с първокласния републикански път I-5 (Русе – Велико Търново – Дряново – Габрово – Казанлък – ГКПП Маказа - Нимфея), частично съвпадащ с Европейски път Е85.

Населението на село Драгомани, наброявало 62 души при преброяването към 1934 г., намалява до 3 към 1985 г. и – след колебания в числеността през следващите години, наброява 9 души (по текущата демографска статистика за населението) към 2019 г.

История 
През 1966 г. дотогавашното населено място колиби Драгоманите е преименувано на Драгомани, а през 1995 г. колиби Драгомани придобива статута на село..

Източници

Външни препратки 

Села в област Габрово
Населени места в община Габрово
Думници

Думници (понякога Думниците) е село в Северна България. То се намира в община Габрово, област Габрово.

История 
На 15.12.1928 г. жителите на селата Думници, Киевци, Гайтани, Рязковци, Генчовци и Русевци основават Народно читалище „Отец Паисий“.

Читалището се основава като правоприемник на съставената на 14.12.1922 г. театрална трупа в с. Думници. Тази театрална трупа се възобновява на 15.12.1928 г. под названието народно читалище „Отец Паисий“ с. Думници с 31 члена от селата учредители.
Събранието на учредителите избира единодушно устав на читалището и настоятелство в 3 членен състав. За председа¬тел на читалищното настоятелство е избран Христо Василев, подпредседател – Пенчо Димов и касиер Петко Ботев, всички от с. Думници.
С волните помощи на населението е създадена и първата библиотека с 350 книги, чиито брой през годините достига до 1700 (към 2008 г.).

Днес читалищното настоятелство и признателните съселяни издигат паметник, увековечаващ славата на загиналите за България от този район храбри българи.
Имената на загиналите във войните са изписани на паметни плочи:
с. Гайтани -
Ботьо К. Бончев, 1912 г.
Христо Г. Аврамов, 1916 г.
Ботю И. Колчев, 1916 г.
Иван С. Ресев, 1916 г.
Христо И. Камарашев, 1917 г.
с. Думници -
Симеон Н. Симеонов, 1885 г.
Иван Б. Байчев, 1912 г.
Минчо Р. Пенчев, 1916 г.
Дочо Н. Василев, 1916 г.
Кунчо П. Тъмнев, 1916 г.
Дочо Б. Янгънов, 1918 г.
Стефан С. Паунов, 1918 г.
с. Киевци -
Ангел И. Вачев, 1916
Станчо К. Садъков, 1916 г.
Иван С. Иванов, 1916 г.
Стефан С. Йонков, 1916 г.
Станчо С. Марков, 1916 г.
Хубан С. Дрянков, 1916 г.
Тодор Х. Садъчев, 1945 г.
Пенчо И. Дъков, 1945 г.
с. Рязковци -
Христо Т. Илиев, 1916 г.
Стефан И. Цончев, 1916 г.
Колю А. Райков, 1916 г.
Райко А. Райков, 1916 г
Анастас Х. Цончев, 1917 г.
Гашю И. Христов, 1918 г.
Откриването на паметника ще се състои на 08.06.2013 година.

Бележки

Външни препратки 

Села в област Габрово
Населени места в община Габрово
Езерото

Èзерото е село в Северна България, Община Габрово, област Габрово.

География 
Село Езерото се намира на около 13 km юг-югоизточно от центъра на град Габрово. Разположено е в северните разклонения на Шипченската планина, по западен долинен склон в горното течение на река Сивяк – ляв приток на Янтра, на около 400 m западно и около 70 – 80 m по-високо от реката. Къщите са предимно кирпичени, малки и схлупени. В източния край на селото надморската височина е около 816 – 818 m, а в югозападния достига до 835 m. На около 4 km запад-югозападно от Езерото е връх Свети Никола, а на около 4 km югоизточно – връх Хаджи Димитър. Селото е малко и има чиста природа. Югоизточно край него има нещо като езеро – вътре има върби, тръстика и жаби. Образува го и го поддържа оттичащата се вода от чешмата в селото, което дължи името си на това езеро.

Общинският път до село Езерото излиза от Габрово на юг покрай Етнографския музей на открито „Етър“, минава през село Чарково, при бившата барутна фабрика Еловица завива вляво покрай реката и след село Поток при разклона продължава по дясното неасфалтирано разклонение към Езерото.

Населението на село Езерото, наброявало 73 души при преброяването към 1934 г. и 77 към 1946 г., намалява до 4 към 1992 г. и след колебания в числеността през следващите години наброява трима души (по текущата демографска статистика за населението) към 2019 г.

История 
През 1971 г. село Езерото е закрито и присъединено към Габрово. През 1981 г. селото е отделено от град Габрово и възстановено.

Според местни предания тук са се криели българите от турците по време на Руско-турската война и е възрожденско селище.

Културни и природни забележителности 
Село Езерото към 2020 г. е в обхвата на Природен парк „Българка“.

Билките, диворастящите плодове, горските ягоди, широколистните гори и високопланинското езеро са част от живописната природа.

На 2 km южно от селото се намира Заслона. Той представлява беседка и къщичка. Вътре в нея има карти и снимки свързани със с. Езерото и околността.

Прекрасно място за еднодневен туризъм от Габрово. От селото за около 2 ч. и 30 мин. по слабо маркирана пътека може да се стигне до връх Св. Никола.

Други 
Тук са сеели житни култури в нивите, които сега са изоставени и обрасли. Сега се сеят плодове, зеленчуци и царевица.

Източници 

Села в област Габрово
Населени места в община Габрово